
UONIAM mini, inter alios, MAIS TRI Gra- 


dum in ARTIBUs LIBERALIB US ambienti, 


demandatum fuit, ab Illuſtri Facultate Artium in 
hac Academia florentiſſima, ut diſſertationem brevem, 
Philoſophicam vel Literariam, hic loci proferrem ; fert 
animus verba aliquot facere de natura et indole Ser- 


monis Humani, 


* So SERMO 

SERMO humanus facultas eſt, qua homines inter 


ſe invicem animi cogitationes exprimunt. 


* 


- 


SERMONTS organa in corpore humano ita ſunt a 


natura conformata, ut ſonum articulatim enunciare 


queant. 


— 


Hu jus facultatis eximiae, qua homo, haud forſan 
minus quam ratione, caeteris praeſtat animalibus, na- 
turam et indolem ſub quatuor capitibus breviter inda- 


gare liceat. 


I. SERMO atque ratio humana, cognatione quadam 


naturali, inter ſe continentur. 
II. SERMONIs indoles ex cauſis phyſicis oritur. 


Ul. San quo utitur quivis populus, occupationes 
ejuſdem populi quodammodo indicat. 

IV. SERMONS elegantia hominum progreſſus, in 


artibus et diſciplinis politioribus, paſſibus aequis, co- | 


mitatur. 


DE his jam ſingulatim, coram hoc Senatu academico 
eruditiſſimo, Praeceptoribus meis ſpectatiſſimis, pro in- 
genio meo, (quod ſentio quam ſit exiguum) quaedam 


diſſerere adgrediar. 


I. SERMO, inquam, atque ratio humana cognatione 


quadam naturali inter ſe continentur. 


QuvuM per ſermonem efferatur cogitatio, eademque 
a ratione oriatur, ſermo merito habetur rationis et in- 


ſtrumentum et interpres. 


SINE ope fermonis, vis rationis anguſtiſſimis finibus 
contineatur, neceſſe eſt; quippe nullum commodum 
ex alienis ſenteniiis inde orirt poſſit; et, vice verſa, ſermo 
ipſe humanus, abſque ratione gubernatrice, in nulla re 

praeſtantior 

praeſtantior eſſet rudibus brutorum animantium voci- 


bus. Id quod facile videre erit, fi ſpectat quis ſtatum 
cujuſvis mortalium aliquo infortunio mente minus ſa- 


na utentis. 


Ex his facillime colligi poteſt, quanta ſit inter ſer- 


monem et mentis progreſſum in philoſophia rationis 


relatio. 


II. SERMONIS indoles ex cauſis phyſicis oritur, 
1. Ex coeli temperie. 
2. Ex regionis circumjacentis natura. 


Vocis organa a coeli temperie afficiuntur. Ni- 
mirum ſub coelo frigido videtur ſermo eſſe durior 
rigidiorque ; ſub atre vero mitiore, lenior mollior- 
que. _ Haec ita ſe habere conſtat, ex actione fri- 
goris et caloris in corpus humanum. Veriſimile 

dis animi ſenſibus, exinde derivatis, imitatione quadam 

enim eſt ſermonis organa, a frigore rigidiora, a ca- 


lore vero laxiora, reddi. 


PoRRo, ſermo afficitur facie et ſitu regionis cir- 
cumjacentis. Sermonem quodam modo moderatur ea, 
quae ineſt hominibus, propenſio ad rem ipſam vocis 
modulatione imitandam. In regionibus excelſis, ubi 
rerum facies rudis eſt et inculta, ubi regnant venti 


luctantes, tempeſtateſque ſonorae; et in maritimis, ubi 


rauci fluctus littora plangunt; homines in exprimen- 


voce prolata utuntur. 


Co NT RA vero, ſub coelo mitiore, ubi facies na- 
turae blandior eſt atque amoenior; ubi molliter ſpirant 


zephyri ; ubi lympha fugax rivo trepidare gaudet; ubi 


flores copioſe naſcuntur ; ubi 


Vicino ab limite ſepes 
Hyblaeis apibus florem depaſta ſalicti 


Saepe laevi ſomnum ſuadebit inire ſuſurro, 

ibi ex incolarum lingua melle dulcior fluit oratio. 


Hoc illuſtrat id quod in omnibus linguis obſervare 
eſt, vocabula nempe primigenia ex hujuſmodi origine 


derivari. 


Quo ad metaphoras, caeteraſque orationis figuras 
attinet, earum pleraſque certe mutuatur quivis populus 
a facie naturae circumjacente; unde fit ut linguae idio- 
tiſmi a fitu regionis quodammodo indolem ſuam ſu- 


mant. 


Hoc evincunt carmina heroica, caeteraque id genus, 
quae apud gentes primaevos reperiuntur. 
III. SER Mo quo utitur quivis populus, occupationes 


ejuſdem populi quodammodo indicat. 


Arup populum cujus cura praecipue poſita eſt in 


pecoribus et armentis, loquela ſimplex eſt, atque mini- 


me 

me fucata ; quippe vita paſtoralis omnium ſimpliciſſima 


atque integerrima. 


NI iI RUM ex ARCADIA originem ſuam traxere 
carmina illa jucunda Bucolica, quorum puritas atque 
ſimplicitas hominibus, in omni aevo, ſeſe mirifice com- 
mendaverint. Quod autem poetae, in rerum ſtatu ma- 
gis civili, carmina paſtoralia ſaepe luſerint, adverſus 
argumentum noſtrum hoc quidem nihil facit; hi, nem- 
pe, veterum poetarum Bucolicorum, blanditiis ac dul- 
cedine capti, ad eorum imitationem ſe lubentes accin- 


ere. 


Sk RM 0o gentis bellicoſae phraſibus praecipue abun- 
dat ad bellum ſpectantibus. Ob hanc cauſam, lingua 
Romana, ſtante republica, omnigenum in re bellica ap- 
paratum fuſius exprimere poterat; quia Romanus, 


tunc temporis, rebus bellicis magnopere delectabatur. 


Serus 

Serus enim Graecis admovit acumina chartis : 
Nec poſt Punica bella quietus, quaerere coepit, 
Quid Sophocles et Theſpis et Æſchylus utile ferrent. 


HokrarT. Eis r. I. I. 2. 


IV. SERMONIS elegantia hominum progreſſus in 
artibus, et diſciplinis politioribus, paſſibus aequis co- 


mitatur. 


BARBARI plerumque, in rebus ad victum neceffa- 
riis comparandis occupati, animos ſuos rudes ad lin- 
guae culturam minus adhibent ; apud eos, ſignis lit- 
teriſque deſcriptis nondum inventis, quae ſermonem 


humanum coram oculis depingunt, deeſt ſermoni 


egregium culturae adminiculum. Artibus autem vitae 


exeultioribus inventis vigentibuſque, quaerunt homi- 
nes, ope literarum, mentis cogitationes, jam liinati- 
ores, elegantius exprimere ; et variae quoque gentes 
exeultae linguas ſuas mutuo commercio augent, atque 
copioſiores reddunt. 

HIN colligi poteſt, ſermonem cujuſvis populi ele- 
gantiſſimum fore, tunc temporis, quando populus iſte 


in artibus vitae ſit excultiſſimus. 


* 


Hine quoque colligi poteſt, gentem inter homines, 
quae omnium evaſerit, in artibus quibus vita humana 
exculta eſt, abſolutiſſima, ſermonem omnium accura- 


tiſſimum atque ornatiſſimum uſurpaturam. 


GENS Graecorum, ſine dubio, omnium erat elegan- 


tiſſima, fortiſſima, atque ſapientiſſima; ideoque ſermo- 


nem Graecum, omnibus alis linguis, quotquot inter 


homines unquam viguere, longe excellere manifeſtum 


eſt. Nam (ut utar phraſi auQtoris elegantiſſimi et eru- 


ditifimi) * Horum Graecorum ſermo, ſicut ipſorum 
© ingenium, praeſtantiſſimus fuit, atque univerſalis; ubi 
© adeo abundabat materies, facile ſequutae ſunt voces, 
* eaedemque, ſicut cogitationes quas exprimebant, ex- 
quiſitiſſimae. Hinc impoſſibile erat materiem inve- 
© nire, quam ſermo Graecorum exprimere nequiret. 

D a Sermo, 

* Sermo enim hicce admirabilis adeo erat felix, adeo u- 
<* niverſalis, ut ad quodvis magnum, ad quodvis ele- 
gans, ad quodvis denique pulchrum in omni materie, 


et ſub omni ſcripturae forma, erat accommodatum *. 


Graiis ingenium, Graiis dedit ore rotundo, 


Muſa loqui.— | Hos. 


RESTAT jam ut hanc occaſionem lubens arripiam 
gratias agendi, quam maximas, Artium Facultatis in 
hac Academia celeberrima Profeſſoribus, qui animum 
meum, qualemcunque, elementis literaturae ac philo- 
ſophiae tanta cura, tanta indulgentia, tanta denique 
comitate, imbuerunt. Ex hiſce ſtudiis orietur, ut ſpero, 
praecipua vitae meae felicitas. Praeceptores igitur me- 
os, non ego diligam ? non admirer ? non omni laude 


cumulandos putem ? 


Harris, Hermes, lib. 3. c. 5, 


SER MO hommbuzs a natura datus. 


II. 


Homini ingſt propenſio ad ſocietatem. 


III. 


Probitas eſt ſummum quod competit hominibus bonum. 


IV. 


Abſurdus eſt iſte quorundam philgſophorum conatus cal- 
culum mathematicum in rem ethicam inducere. 

